
Rasul agama Islam: Nabi Muhammad ﷺ 
Dengan  nama  Allah  yang  Maha  Pemurah  lagi 
Maha  Mengasihani  Latar  belakang  ringkas 
berkenaan Nabi Muhammad SAW.  
Dalam tajuk ini, saya akan menjelaskan tentang 
nama baginda, keturunan, negara, keluarga, risalah 
yang dibawanya, bukti-bukti kenabian dan syariat 
baginda serta pendirian musuh terhadap baginda. 
1. Nama, Keturunan dan Tanah Tumpah 
Darah Baginda 
Rasul  agama  Islam  adalah  Muhammad  bin 
Abdullah bin Abdul Muttalib bin Hasyim, daripada 
keturunan Nabi Ismail bin Ibrahim alayhimussalam 
Kisahnya,  apabila  Nabi  Ibrahim  dari  Syam 
membawa  isteri  baginda  bernama  Hajar  dan 
puteranya  bernama  Ismail  yang  masih  bayi, 
baginda  menempatkan  mereka  di  Mekah  atas 
perintah Allah.  
Apabila  Ismail  menginjak  usia  remaja,  Nabi 
Ibrahim  datang  kembali  ke  Mekah,  lalu  membina 
Kaabah, Rumah Allah. Oleh sebab itu, ramai orang 
datang  berhijrah  di  sekeliling  Kaabah,  menjadi 
pusat spiritual bagi orang-orang yang menyembah 
Allah  dan  melaksanakan  haji.  Penduduk  Mekah 
kekal  di  atas  agama  yang  mengesakan  Allah 

menurut  ajaran  Nabi  Ibrahim  (as.)  selama 
beberapa kurun. 
Kemudian  berlaku  penyelewengan  akidah  di 
sana, sehingga seluruh Tanah Arab menjadi sama 
seperti  kota-kota  lain,  tersebarnya  paganisme, 
seperti  menyembah  berhala,  pembunuhan  anak 
perempuan,  penzaliman  wanita,  mabuk  alkohol, 
zina, penyelewengan harta anak yatim dan faedah 
hutang. 
Dalam  situasi  ini,  Nabi  Muhammad  (SAW) 
dilahirkan  dari  susur  galur  paling  mulia  di  kota 
Mekah,  dari  keturunan  Ismail  bin  Ibrahim,  pada 
tahun 571 Masihi.  
Bapa  baginda  meninggal  dunia  ketika  baginda 
masih  dalam  kandungan.  Ibu  baginda  pula 
meninggal  dunia  ketika  baginda  berusia  6  tahun. 
Kemudian  baginda  ditanggung  oleh  bapa 
saudaranya,  Abu  Talib.  Walaupun  baginda 
membesar  sebagai  anak  yatim  yang  fakir,  tetapi 
baginda  hanya  makan  dari  titik  peluh  sendiri 
sahaja, tidak meminta-minta. 
2. Perkahwinan Bersama Wanita Yang 
Diberkati 
Apabila  usia  baginda  menginjak  25  tahun, 
baginda  mengahwini  seorang  wanita  bangsawan 
Mekah,  iaitu  Khadijah  binti  Khuwaylid  (rha.). 
Baginda  direzekikan  4  orang  puteri  dan  2  orang 
putera, tetapi semua puteranya wafat ketika masih 

kecil.  
Baginda  melayani  isteri  dan  keluarga  baginda 
dengan  penuh  mesra  dan  cinta,  kerana  itulah 
Khadijah mencintai baginda sepenuh jiwa raga. 
Meskipun  Khadijah  telah  wafat  bertahun 
lamanya,  baginda  tidak  pernah  melupakannya, 
sebaliknya baginda selalu memberi hadiah kepada 
kawan-kawan  Khadijah  sebagai  bentuk 
penghormatan dan kesetiaan kepada Khadijah. 
3. Permulaan Wahyu 
Nabi  Muhammad  (SAW)  seorang  yang 
berpekerti  baik  semenjak  lahir.  Dalam  kalangan 
masyarakat,  baginda  terkenal  dengan  gelaran  al-
Sadiq  (Yang  Telus)  dan  al-Amin  (Yang  Amanah). 
Baginda  sering  melibatkan  diri  dalam  tugasan 
kebajikan  masyarakat,  dalam  masa  yang  sama 
menjauhi  dan  membenci  amalan  paganisme  yang 
tersebar dalam masyarakat Mekah. 
Apabila baginda mencapai usia 40 tahun, Allah 
memilih  baginda  untuk  menjadi  utusan-Nya. 
Malaikat  Jibrail  telah  diutuskan  untuk  datang 
kepada  baginda,  membawa  permulaan  surah  al-
Quran pertama yang diturunkan, iaitu firman Allah: 
﴿





 

 






 





 











 

 







 













 






























































﴾ 
 Bacalah  (wahai  Muhammad)  dengan  nama 
Tuhanmu yang menciptakan (sekalian makhluk), 
 Dia  menciptakan  manusia  dari  sebuku  darah 









[image: ] 
5 
beku; 
 Bacalah, dan Tuhanmu Yang Maha Pemurah, - 
 Yang  mengajar  manusia  melalui  pena  dan 
tulisan, - 
 Ia  mengajarkan  manusia  apa  yang  tidak 
diketahuinya. 
[Surah al-'Alaq, ayat 1-5] 
Kedatangan  Jibrail  ini  menjadikan  baginda 
ketakutan,  lalu  baginda  segera  mendapatkan 
isterinya,  Khadijah  dan  menceritakan  apa  yang 
berlaku.  Khadijah  menenangkan  baginda  dan 
membawa  baginda  bertemu sepupunya,  Waraqah 
bin Nawfal. 
Waraqah  telah  menganut  agama  Nasrani  dan 
mengkaji kitab Taurat dan Injil. Khadijah berkata, 
"Wahai  sepupuku,  dengarlah  khabar  anak 
saudaramu  ini."  Waraqah  pun  bertanya  kepada 
baginda, "Apakah yang kamu  lihat?"  Rasulullah  ﷺ 
pun menceritakan pengalamannya. Mendengar itu, 
Waraqah berkata, 
"Ini  adalah  Namus  (Penyimpan  Rahsia  Ilahi; 
Jibrail) yang pernah turun kepada Musa. Alangkah 
baik  andai  aku  masih  muda.  Alangkah  baiknya 
sekiranya  aku  berumur  panjang  tatkala  kaummu 
menghalaumu."  
Rasulullah  (SAW)  bertanya,  "Mereka  akan 
menghalauku?!"  
Waraqah  menjawab,  "Benar;  tiada  orang  yang 
membawa mesej yang engkau bawa, melainkan dia 

pasti  dimusuhi.  Alangkah  baiknya  andai  aku 
berpeluang membelamu sepenuh jiwa ragaku." 
Di  Mekah,  wahyu  berterusan  turun  kepada 
baginda,  dibawa  oleh  Jibrail  (as.),  dari  Tuhan 
Sekalian  Alam.  Malaikat  Jibrail  juga  mengajarkan 
baginda perincian mesej-mesej kerasulan. 
Baginda terus menyeru kaumnya kepada Islam. 
Namun  kebanyakan  kaumnya  menolak  dan 
memusuhinya.  Mereka  cuba  menawarkan  harta 
dan  tahta  agar  baginda  meninggalkan  tugas 
kerasulan, tetapi baginda menolak semua itu.  
Natijahnya, mereka melemparkan tuduhan nista 
kepada baginda, seperti yang dilemparkan kepada 
para rasul sebelum baginda, seperti gelaran, "Ahli 
sihir,"  "Penipu,"  "Kaki  Kencing."  Mereka  cuba 
menyukarkan kehidupan Nabi Muhammad, mereka 
tidak  segan  silu  menyakiti  fizikal  baginda  yang 
mulia  dan  membunuh  para  pengikutnya  yang 
lemah. 
Pun  begitu,  baginda  tetap  meneruskan  usaha 
dakwah  baginda  di Mekah.  Baginda  menyasarkan 
musim haji dan pasar-pasar Arab, di sana baginda 
bertemu dengan orang ramai, mendidik berkenaan 
Islam kepada mereka.  
Baginda  tidak  inginkan  habuan  dunia  atau 
kedudukan,  baginda  tidak  melakukan  keganasan; 
baginda  tidak  memiliki  sebarang  kuasa  mahupun 
kerajaan.  Hanya  sahaja,  sedari  awal  dakwah, 
baginda  mencabar  musuhnya  untuk  meniru  al-

Quran.  Menerusi  usaha  ini,  beberapa  orang  para 
sahabat baginda RA memeluk agama Islam. 
Semasa  di  Mekah,  Allah  memuliakan  baginda 
dengan  sebuah  petanda  yang  agung,  iaitu  Israk 
(Perjalanan  Malam)  ke  Baitul  Maqdis,  Palestin, 
kemudian baginda naik ke langit. Diketahui bahawa 
Allah pernah mengangkat Nabi Ilyas dan al-Masih 
Isa ke langit juga. 
Semasa  di  atas  langit,  Nabi  (SAW)  menerima 
perintah  solat.  Itulah  ibadah  solat  yang 
dilaksanakan orang-orang Islam lima kali sehari. Di 
Mekah  juga,  berlaku  sebuah  petanda  lain,  iaitu 
terbelahnya  bulan  dan  disaksikan  orang-orang 
musyrik di sana. 
Orang-orang  kafir  Quraisy  cuba  menggunakan 
segala  jalan  untuk  menghalang  dakwah  baginda. 
Mereka  meneliti  setiap  tipu  helah  untuk 
menjauhkan manusia daripada baginda, antaranya 
adalah  dengan  berlebih-lebihan  meminta 
ditunjukkan  keajaiban.  Mereka  juga  sanggup 
menagih  pertolongan  Yahudi  agar  membekalkan 
hujah  kepada  mereka  bagi  membantah  dakwah 
baginda. 
Dek  kerana  tekanan  terus  menerus  dikenakan 
kepada  orang-orang  beriman,  Nabi  (SAW) 
mengizinkan mereka  untuk berhijrah ke Habsyah 
kerana  di  sana  terdapat  raja  beragama  Nasrani 
yang  adil,  tiada  kezaliman  di  bawah 
pemerintahannya. 

Apabila  para  sahabat  tiba  di  Habsyah,  mereka 
menerangkan  berkenaan  agama  Islam  kepada 
Najasyi,  maka  beliau  memeluk  Islam.  Beliau 
berkata,  "Demi  Allah,  ajaran  ini  dan  ajaran  Musa 
keluar daripada sumber yang sama." Sementara di 
Mekah, Nabi dan para sahabat baginda yang terus-
terusan diganggu dan diseksa. 
Antara  kumpulan  yang  datang  ke  Mekah  pada 
musim  haji,  lalu  beriman  dengan  baginda  adalah 
sekumpulan orang dari Madinah. Mereka memberi 
sumpah  setia  untuk  membela  Islam  sekiranya 
baginda  berpindah ke lokasi mereka yang  dahulu 
dikenali dengan nama 'Yathrib'.  
Justeru  baginda  membenarkan  para  sahabat 
baginda  yang  masih  berada  di  Mekah  untuk 
berhijrah terlebih dahulu ke Madinah. Mereka pun 
berhijrah dan menyebarkan Islam di sana, sehingga 
setiap keluarga di Madinah memeluk Islam. 
Selepas  13  tahun  Nabi  Muhammad  (SAW) 
meluangkan  masa  untuk  berdakwah  di  Mekah, 
barulah  Allah  mengizinkan  baginda  untuk 
berhijrah ke Madinah. Maka  baginda  berhijrah ke 
Madinah, menyambung tugasan dakwah di sana.  
Di sana, syariat Islam mula diwahyukan secara 
lebih terperinci sedikit demi sedikit. Baginda turut 
mengutus surat kepada para petinggi kabilah dan 
kerajaan, mengajak mereka memeluk Islam. Antara 
mereka,  Raja  Empayar  Rom,  Raja  Empayar  Parsi 
dan Raja Mesir. 

Semasa  berada  di  Madinah,  berlaku  peristiwa 
gerhana matahari berbetulan pada hari kewafatan 
putera  Nabi  yang  bernama  Ibrahim.  Orang-orang 
Madinah menyangka bahawa gerhana berlaku dek 
kewafatan  Ibrahim,  tetapi  Nabi  menyangkal 
sangkaan mereka, 







































































































 
 "Sesungguhya  matahari  dan  bulan  tidak 
menjadi  gerhana  kerana  kematian  atau  kelahiran 
sesiapa, ia hanyalah salah satu petanda keagungan 
Allah untuk menimbulkan rasa gerun kepada para 
hamba-Nya."

1

 
Sekiranya Nabi seseorang penipu, pasti baginda 
akan terus mendakwa bahawa gerhana itu berlaku 
kerana  kematian  anaknya,  demi  menunjukkan 
kehebatannya.  Tetapi  baginda  tidak  mendakwa 
sedemikian. 
Allah  telah  memperindahkan  Nabi  Muhammad 
dengan akhlak yang sempurna, sebagaimana yang 
disifatkan dalam Quran: 
﴿

























 ﴾ 
 "Sungguh, kamu sentiasa berperibadi agung." 
[Surah al-Qalam: 4] 
Justeru  baginda  sentiasa  mengamalkan  segala 
 

1

 Sahih Muslim (901) 










[image: ] 
10 
akhlak  dan  moral  yang  mulia;  seperti  sifat  telus, 
ikhlas,  berani,  adil,  memenuhi  hak  setiap  orang 
termasuk musuh, pemurah, membantu fakir miskin 
dan  ibu  tunggal  yang  memerlukan,  berusaha 
menyebarkan hidayah untuk mereka, mengasihani 
mereka. 
Baginda  juga  sangat  merendah  diri.  Pernah 
suatu  ketika  seorang  dari  luar  Madinah  datang 
mencari  Nabi  Muhammad,  maka  dia  pergi  ke 
sekumpulan para sahabat dan bertanya, "Mana satu 
Muhammad?" Nabi  Muhammad ada di  situ, tanpa 
sebarang ciri istimewa berbanding manusia lain. 
Perjalanan hidup baginda sendiri adalah sebuah 
bukti  kukuh  menunjukkan  kesempurnaan  dan 
kemuliaannya  dalam  berinteraksi  dengan  semua 
pihak,  baik  lawan  mahupun  kawan,  yang  dekat 
mahupun  jauh,  yang  tua  mahupun  kanak-kanak, 
lelaki dan wanita, haiwan melata mahupun burung 
yang berterbangan. 
Apabila Allah telah menyempurnakan agama ini, 
dan  Nabi  Muhammad  telah  menyelesaikan  tugas 
baginda dengan penuh sempurna, Allah mematikan 
baginda pada usia 63 tahun. 40 tahun awal sebagai 
manusia biasa, 23 tahun sebagai seorang nabi dan 
utusan Tuhan. 
Baginda  dikebumikan  di  Madinah  tanpa 
meninggalkan sebarang harta  warisan,  melainkan 
seekor  baghal  putih  yang  menjadi  kenderaannya, 
dan  sebidang tanah yang beliau  pajakkan sebagai 

sedekah untuk orang yang datang dari jauh.

1

 
Bilangan pengikut baginda yang memeluk Islam 
begitu  ramai.  Ketika  baginda  mengerjakan  Haji 
Perpisahan  3  bulan  sebelum  kewafatan  baginda, 
lebih  100  000  para  sahabat  yang  menyertai  haji 
bersama.  
Inilah  rahsia  mengapa  agama  Islam  ini  begitu 
tersebar di alam ini, kerana generasi para sahabat 
yang  baginda  bina  dengan  nilai-nilai  Islam,  telah 
menyumbangkan sepenuh jiwa raga mereka untuk 
menyebarkan agama yang mulia ini ke serata alam. 
Sahabat baginda yang paling  hebat  adalah  Abu 
Bakar  al-Siddiq,  beliau  mengungguli  setiap  sifat 
keimanan,  keilmuan,  amalan,  keikhlasan, 
ketelusan, usaha teguh dan keberanian. Kemudian 
'Umar  bin  al-Khattab,  'Uthman  bin 'Affan  dan  'Ali 
bin  Abu  Thalib.  Semoga  Allah  meredai  mereka 
semua. 
Mereka  adalah  antara  manusia  terawal  yang 
beriman  dan  mempercayai  baginda,  kemudian 
bergilir  menjadi  pengganti  baginda  selepas 
ketiadaan  mereka  dalam  memacu  panji  agama. 
Tetapi  mereka  tiada  keistimewaan  seperti  Nabi, 
atau  keajaiban  khusus  berbanding  para  sahabat 
yang lain. 
Allah  telah  memelihara  al-Quran  yang  baginda 
sampaikan, menjaga Sunnah yang baginda ajarkan. 
 

1

 Sahih al-Bukhari (4461) 6/15. 

Bahkan Allah juga menjaga garis masa kehidupan 
baginda, tutur kata dan tingkah laku baginda. Tiada 
biografi yang terjaga rapi sepanjang sejarah seperti 
terpeliharanya  biografi  baginda;  sehingga  setiap 
rincian  tatacara  tidur,  makan  dan  bagaimana 
baginda ketawa. 
begitu  juga  interaksi  baginda  bersama  ahli 
keluarga,  semua  ini  tidak  terlepas  daripada 
direkodkan. 
Setiap  sudut  kehidupan  baginda  tercatat  rapi 
dalam buku-buku Sirah (Biografi). Baginda adalah 
seorang  manusia  yang  menjadi  utusan  Tuhan. 
Baginda  tidak  memiliki  sebarang  ciri  Ketuhanan, 
tidak  mampu  menjamin  manfaat  dan  mudarat 
meskipun untuk diri baginda sendiri. 
4. Mesej Yang Baginda Bawa 
Allah  mengutus  Nabi  Muhammad  pada  era 
tersebarnya syirik dan kekufuran di seluruh ceruk 
dunia.  Tiada  di  atas  muka  bumi  ketika  itu  yang 
menyembah  Allah  tanpa  menyekutukan-Nya 
dengan  sesuatu  yang  lain,  kecuali  saki-baki  ahli 
Kitab yang sangat sedikit.  
Oleh  sebab  itu  Allah  mengutuskan  Rasul-Nya, 
Muhammad,  sebagai  penutup  sekalian  para  nabi 
dan  rasul,  untuk  mengajarkan  petunjuk  (ilmu 
sahih) dan agama yang benar (amal soleh) kepada 
seluruh alam.  
Semua  ini  untuk  memenangkan  agama  ini  dan 

13 
menyelamatkan  manusia  daripada  kegelapan 
paganisme  dan  kejahilan,  ke  arah  cahaya  tauhid 
dan  keimanan.  Mesej  yang  dibawa  baginda 
menyempurnakan  mesej-mesej  terdahulu  yang 
dibawa para nabi yang lain. 
Baginda membawa seruan sama yang diserukan 
oleh para nabi dan rasul sebelum baginda, seperti 
Nabi  Nuh,  Ibrahim,  Musa,  Sulayman,  Dawud  dan 
Isa.  Iaitu  seruan  untuk  beriman  bahawa  Tuhan 
yang  sebenar  adalah  Allah  yang  menciptakan, 
memberi  rezeki,  menghidupkan  dan  mematikan. 
Dialah  yang  mengaturkan  segala-galanya.  Dia 
menciptakan  segala  isi  semesta  yang  fizik  dan 
metafizik. Setiap yang selain Allah adalah makhluk 
ciptaan-Nya. 
Baginda juga menyeru untuk hanya menyembah 
Allah  semata-mata,  dan  meninggalkan  sebarang 
sembahan  kepada  selain  Allah.  Baginda 
menjelaskan  seterang-terangnya,  bahawa  Allah 
adalah  esa,  Dia  tidak  memiliki  sekutu  dalam 
kerajaan-Nya  dan  pentadbiran-Nya.  Tiada  yang 
sekufu  mahu  pun  yang  seperti  dengan-Nya.  Dia 
tidak  bersatu  dengan  makhluk-Nya,  tidak  juga 
terinkarnasi di alam ini. 
Baginda menyeru untuk beriman dengan segala 
Kitab  Tuhan,  seperti  Suhuf  Ibrahim,  Suhuf  Musa, 
Taurat,  Zabur  dan  Injil.  Baginda  juga  menyeru 
untuk beriman dengan segala utusan yang pernah 
dihantar  kepada  umat  manusia.  Baginda 

menganggap sesiapa yang menafikan seorang nabi, 
dia telah kafir dengan semua nabi yang lain. 
Baginda  memberi  khabar  gembira  kepada 
semua manusia tentang rahmat Allah, dan bahawa 
Dia-lah  akan  menjaga  mereka  di  dunia  ini,  Dia 
Tuhan  Maha  Penyayang.  Dia  sahaja  yang  akan 
menghitung makhluk-Nya pada hari Kiamat kelak 
setelah Dia membangkitkan mereka dari kubur.  
Allah  jualah  yang  akan  memberi  ganjaran 
kepada  orang-orang  mukmin  atas  kebaikan 
mereka, satu kebaikan digandakan sepuluh, tetapi 
satu  kebaikan  dibalas  satu  juga.  Sesiapa  yang 
beriman layak mendapat nikmat syurga yang kekal 
di  akhirat, dan  sesiapa yang kafir akan  mendapat 
balasannya di dunia dan di akhirat. 
Nabi  Muhammad  (SAW)  tidak  menyeru  untuk 
manusia  memuliakan  sukunya,  negaranya,  atau 
dirinya  sendiri.  Bahkan  dalam  al-Quran,  nama-
nama  nabi  Nuh,  Ibrahim,  Musa,  dan  Isa  lebih 
banyak  disebut  daripada  nama  baginda  sendiri. 
Tiada  sebutan  tentang  ibu  Nabi  Muhammad  atau 
nama  isterinya  dalam  al-Qur'an,  sebaliknya  lebih 
banyak  menyebut  tentang  ibu  Musa  dan  nama 
Maryam disebut 35 kali. 
Nabi  Muhammad  terpelihara  dari  sebarang 
perkara yang bertentangan syariat, akal, fitrah, atau 
moral yang murni kerana semua para nabi adalah 
terpelihara daripada melakukan kesilapan tentang 
mesej  yang  mereka  sampaikan  daripada  Allah, 

mereka  bertanggungjawab  menyampaikan 
perintah Allah kepada hamba-hamba-Nya.  
Para nabi  tidak  mempunyai ciri-ciri  ketuhanan 
yang  melayakkan  mereka  untuk  disembah. 
Sebaliknya, mereka adalah manusia seperti semua 
manusia  lain.  Bezanya,  Allah  memberi  wahyu 
kepada  mereka  untuk  mereka  sampaikan  kepada 
umat manusia. 
Antara bukti teragung menunjukkan kebenaran 
mesej Nabi Muhammad, ajaran baginda kekal segar 
sehingga  hari  ini  tanpa  sebarang  perubahan, 
dianuti  lebih  daripada  1  billion  manusia  yang 
melaksanakan segala tuntutan agama seperti solat, 
zakat, puasa, dan haji. Semuanya kekal sama tanpa 
tokok tambah. 
5. Bukti-bukti Kenabian 
Allah  mengukuhkan  dakwah  para  nabi-Nya 
dengan  keajaiban  dan  bukti  yang  menunjukkan 
kebenaran  kenabian  mereka.  Setiap  nabi  telah 
dikurniakan beberapa keajaiban dan petanda yang 
mencukupi  untuk  meyakinkan  manusia  untuk 
beriman.  Bukti  yang  teragung  yang  pernah 
diberikan  kepada  para  nabi  adalah  petanda  Nabi 
Muhammad,  iaitu  al-Quran.  Itulah  satu-satunya 
petanda yang masih kekal dan akan kekal sehingga 
hari  Kiamat.  Allah  juga  memberikan  beberapa 
keajaiban lain, antaranya: 
- Perjalanan malam ke Syam (Isra') 

- Perjalanan ke Langit Ketujuh (Mikraj) 
- Terbelahnya bulan 
-  Turunnya  hujan  setiap  kali  baginda  berdoa 
ketika musim kemarau 
-  Makanan  dan  minuman  menjadi  banyak 
sehingga cukup untuk menjamu ribuan manusia. 
- Baginda mengetahui kisah-kisah lampau yang 
tidak diketahui orang lain. Baginda mengetahuinya 
kerana Allah yang memberitahunya, seperti kisah-
kisah para nabi dan Pemuda al-Kahfi. 
- Baginda mengetahui peristiwa-peristiwa yang 
bakal  terjadi,  menunjukkan  bahawa  baginda 
mendapat  wahyu  dari  Allah,  seperti  baginda 
memberitahu  tentang  kemunculan  api  yang  akan 
menjulang  di  Hijaz  sehingga  boleh  dilihat  dari 
Syam,  dan  manusia  berlumba-lumba  membina 
bangunan tinggi. 
-  Baginda  sentiasa  dipelihara  Allah    daripada 
diserang atau  dibunuh oleh para musuhnya sejak 
awal dakwah, 
-  Semua  janji  baginda  kepada  para  sahabat 
terbukti  dan  terealisasi  meskipun  selepas 
kewafatan baginda, seperti janji baginda, 




 "Persia dan Rom akan dibebaskan oleh kalian; 
segala  kemewahannya  akan  digunakan  di  Jalan 
Allah." 
-  Malaikat  membantu  baginda  dalam  banyak 

situasi dan peperangan, 
-  Para  nabi  terdahulu  telah  menyampaikan 
berita  gembira  (gospel)  tentang  kenabian  Nabi 
Muhammad  (SAW),  sebagaimana  yang 
disampaikan oleh Musa, Dawud, Sulayman, Isa dan 
lain-lain nabi bani Israel. 
-  Baginda  selalu  membawakan  dalil-dalil  logik 
dan  alegori  yang  menundukkan  akal  yang  masih 
belum tercemar

1

. 
Bukti-bukti  kenabian  baginda  ini  berserakan 
banyaknya  dalam  al-Quran  dan  Sunnah.  Ia  agak 
banyak  dan  sukar  untuk  dihimpunkan.  Sesiapa 
yang  mahu  membacanya,  dia  hanya  perlu 
membuka al-Quran, buku-buku hadis dan biografi 
Nabi  Muhammad.  Rujukan-rujukan  ini  akan 
memberikan  khabar  yang  meyakinkan  tentang 
bukti-bukti tersebut. 
Bukti-bukti kenabian ini, sekiranya ia dusta dan 
tidak  berlaku,  pastilah  musuh-musuh  dakwah 
baginda, seperti orang-orang kafir Quraisy, orang-
orang  Yahudi  dan  Nasrani  yang  tinggal  di  Tanah 
Arab,  akan  mengambil  peluang  untuk  menuduh 
baginda berdusta dan memberi peringatan kepada 
orang lain daripada mengikuti baginda. 
 

1

  Seperti  firman  Allah,  "Wahai  manusia;  ini  sebuah  alegori,  dengarlah! 
Sungguh,  semua  sembahan  kalian  selain  Allah  tidak  mampu  mencipta 
walau seekor lalat meskipun mereka bekerjasama. Sekiranya lalat mencuri 
milik  mereka,  mereka  tidak  mampu  mendapatkannya  semula.  Yang 
meminta  tidak  dapat  permintaannya,  yang  diminta  tidak  mampu 
menunaikannya." [Surah al-Hajj: 73] 

al-Quran  al-Karim  adalah  kitab  yang  Allah 
wahyukan  kepada  Nabi  Muhammad,  ia  adalah 
Perkataan  Tuhan  Semesta  Alam.  Allah  telah 
mencabar  manusia  dan  jin  untuk  mendatangkan 
sesuatu yang seumpama al-Quran, atau hanya satu 
surah  saja.  Cabaran  ini  masih  berjalan  sehingga 
hari ini. 
Al-Quran  telah  menjawab  banyak  persoalan-
persoalan  kewujudan  yang  menjadi  kekeliruan 
jutaan  manusia.  Al-Quran  kekal  terpelihara 
sehingga  hari  ini  dengan  bahasa  aslinya,  bahasa 
Arab, tanpa pengurangan walau satu huruf pun. 
Kitab ini telah diterbitkan dan diedarkan secara 
meluas. Ia kitab yang agung lagi mencabar minda. 
Ia  adalah  kitab  Tuhan  yang  paling  agung  kepada 
manusia;  sangat  wajar  dibaca  teks  asal  atau 
terjemahan maknanya. Sesiapa yang terlepas dari 
membaca  dan  beriman  dengannya,  dia  terlepas 
daripada semua kebaikan. 
Sunnah  Nabi  Muhammad,  petunjuk  dan 
perjalanan  hidup  baginda  juga  tersimpan  rapi 
melalui rantaian perawi yang boleh dipercayai. Ia 
telah dicetak dalam bahasa Arab dan diterjemah ke 
banyak  bahasa.  Ia  penjelasan  yang  rapi  tentang 
baginda, seolah baginda masih hidup di antara kita. 
Al-Quran dan  Sunnah  adalah  dua  sumber  yang 
menjadi autoriti tunggal bagi Syariat Islam.` 
6. Syariat Yang Dibawa Nabi Muhammad 

(SAW) 
Ajaran yang Nabi Muhammad (SAW) sampaikan 
adalah  syariat  Islam.  Ia  adalah  syariat  Tuhan 
terakhir yang diturunkan kepada manusia, penutup 
dan  penyempurna  bagi  segala  syariat  yang 
terdahulu. Semua syariat para nabi berdiri di atas 
prinsip  dan  asas  yang  sama,  meskipun 
perinciannya berbeza. 
Syariat ini adalah sistem yang sempurna, sesuai 
untuk  setiap  tempat  dan  masa.  Sistem  ini 
memelihara  kemandirian  agama  dan  dunia 
manusia. Ia mengandungi setiap ibadah yang wajib 
didirikan  hamba  kepada  Tuhan  Sekalian  Alam, 
seperti  solat  dan  zakat.  Syariat  ini  juga 
menggariskan  panduan  merentasi  transaksi 
kewangan, ekonomi, sosial, politik, peperangan dan 
alam, yang menjadi asas kelestarian hidup manusia. 
Syariat ini  memelihara agama, nyawa,  maruah, 
harta,  akal  dan  zuriat  manusia.  Ia  mengandungi 
segala  moral  dan  budi,  melarang  daripada  segala 
keji dan jahat, menyeru kepada kemuliaan manusia, 
kesederhanaan,  keadilan,  keikhlasan,  kebersihan, 
ketekunan,  cinta  dan  kebaikan  kepada  semua 
manusia.  
Syariat ini memelihara nyawa insan, kestabilan 
negara,  melarang  daripada  tindakan  terorisme 
tanpa  hak.  Nabi  Muhammad  (SAW)  sentiasa 
memerangi  segala  jenis  pelampauan  dan 

kerosakan, melawan khurafat, uzlah dan keakuan. 
Nabi  Muhammad  (SAW)  menjelaskan  kepada 
kita  bahawa  Allah  (SWT)  telah  memuliakan 
manusia  tanpa  mengira  lelaki  dan  perempuan. 
Allah  juga  menjamin  segala  hak  manusia,  Dia 
menggalas tanggungjawab kepada  setiap  individu 
atas setiap pilihan dan tindakannya.  
Allah  akan  mempertanggungjawabkan 
seseorang atas mudarat  yang dilakukan pada  diri 
sendiri atau pada orang lain. Dia menyamaratakan 
lelaki  dan  wanita  dari  sudut  keimanan, 
tanggungjawab,  balasan  dan  ganjaran.  Syariat 
Islam  juga  memberi  perhatian  khusus  berkaitan 
wanita,  sama  ada  sebagai  isteri,  anak  perempuan 
mahupun saudari. 
Syariah  yang  dibawa  Nabi  Muhammad  (SAW) 
menjamin kesejahteraan akal dan mengharamkan 
segala bentuk kerosakannya, seperti alkohol. Islam 
dianggap sebagai cahaya yang menyuluh jalan bagi 
akal, agar manusia menyembah Tuhannya menurut 
ilmu  dan  kebenaran.  Islam  telah  memuliakan 
kedudukan akal, menjadikannya punca taklif. Islam 
datang  untuk  membebaskan  akal  daripada 
kepercayaan karut-marut dan paganisme. 
Syariat  Islam  juga  mengagungkan  ilmu  yang 
benar,  menggalakkan  kajian  saintifik  yang  bebas 
daripada kecenderungan, menyeru kepada berfikir 
dan  mengkaji  diri  dan  alam.  Dapatan  kajian  yang 
jujur  dan  telus  tidak  akan  bercanggah  dengan 

ajaran yang dibawa Nabi Muhammad (SAW). 
Islam  tidak  berat  sebelah  terhadap  sesuatu 
kumpulan  manusia  berbanding  yang  lain.  Islam 
tidak  mengutamakan  sesuatu  bangsa  berbanding 
bangsa yang lain. Sebaliknya, semua manusia sama 
rata berkaitan dengan perundangan Islam, kerana 
asal-usul mereka satu.  
Justeru  tiada  kemuliaan  khusus  bagi  suatu 
kumpulan  berbanding  kumpulan  lain,  melainkan 
berdasarkan  ketakwaan.  Nabi  Muhammad  (SAW) 
telah  mengkhabarkan  bahawa  setiap  anak  yang 
lahir, dilahirkan di atas fitrah; mereka semua suci 
tanpa dosa warisan daripada orang terdahulu. 
Dalam syariat Islam, Allah telah mensyariatkan 
taubat.  Taubat  ialah  kembalinya  manusia  kepada 
Tuhannya  dan  meninggalkan  dosa.  Islam 
membatalkan segala dosa yang terdahulu. Apabila 
seseorang  bertaubat,  dia  tidak  perlu  membuat 
pengakuan dosa terhadap manusia lain.  
Dalam Islam, hubungan seorang manusia kepada 
Tuhannya adalah secara langsung, Islam melarang 
sebarang  perantaraan  antara  hubungan  ini  dan 
melarang sebarang persekutuan dengan Allah. 
Syariah  yang  dibawa  Nabi  Muhammad  (SAW) 
memansuhkan  segala  syariat  para  nabi  yang 
terdahulu kerana syariat ini adalah syariat terakhir 
yang  Allah  turunkan  kepada  seluruh  manusia. 
Syariat  para  nabi  terdahulu  juga  memansuhkan 
syariat yang lain. 

Allah  tidak  menerima  sebarang  syariat  selain 
syariat Islam.  
Alllah tidak menerima agama selain agama yang 
dibawa  Nabi  Muhammad  (SAW).  Sesiapa  yang 
menganut  agama  selain  Islam,  Allah  tidak  akan 
menerima agamanya tersebut. Jika ada yang mahu 
mengetahui  perincian  hukum-hakam  agama  ini, 
rujuklah  dari  buku-buku  yang  dipercayai  yang 
menjelaskan agama Islam. 
Sebagaimana syariat  para nabi  yang terdahulu, 
tujuan  syariat  Islam  adalah  untuk  mendidik 
manusia menjadi hamba yang telus kepada Tuhan 
Semesta  Alam,  sekaligus  membebaskannya  dari 
perhambaan  sesama  manusia,  menjadi  hamba 
kepada material atau kepercayaan tahyul. 
Syariat  Islam  sentiasa  sesuai  dan  praktikal  di 
setiap tempat, pada setiap masa. Islam tidak pernah 
bercanggah  dengan  kepentingan  manusia,  kerana 
ia  diturunkan  dari  Pihak  yang  mengetahui  setiap 
keperluan manusia.  
Manusia sangat memerlukan syariat yang benar, 
syariat  yang  tidak  saling  bercanggah  antara 
kandungan,  syariat  yang  memperbaiki  bangsa 
manusia,  yang  bukan  rekaan  manusia,  sebaliknya 
diterima  daripada  Allah,  yang  memberi  petunjuk 
kepada  manusia  ke  arah  jalan  kebaikan.  Syariat 
yang  apabila  dijadikan  pemutus  hukum,  keadaan 
menjadi harmonis dan selamat daripada sebarang 
kezaliman. 

7. Pendirian dan Pengakuan Musuh Nabi 
Muhammad (SAW) 
Seperti  yang  diketahui,  setiap  nabi  akan  ada 
yang  musuh  yang  menjadi  onak  bagi  seruan 
dakwahnya,  menghalang  manusia  daripada 
beriman dengannya. Nabi Muhammad (SAW) juga 
menghadapi  musuh  yang  banyak  ketika  baginda 
hidup, dan juga selepas kewafatan baginda, tetapi 
Allah (SWT) telah membela baginda dalam setiap 
keadaan. 
Sudah begitu banyak pengakuan daripada orang 
bukan  Islam,  dahulu  dan  kini,  yang 
mempersaksikan  kenabian  baginda.  Yang 
menghalang mereka beriman adalah faktor luaran, 
seperti  mencintai  tahta,  atau  takut  dengan 
serangan  masyarakat,  atau  hilang  harta  yang 
dicapai dengan jawatannya. 
Segala puji bagi Allah, Tuhan sekalian alam. 
 
***

